laion/Wikipedia-Exotic huggingface dataset:
איטליקה

איטליקה (למפת ספרד מוגדלת)   מדריד ברצלונה בילבאו חיחון סרגוסה ואיאדוליד מאלגה קורדובה סביליה גרנדה פלמה מורסיה ויגו ולנסיה מרידה צרפת צרפת פורטוגל מרוקו אלג'יריה איטליקה (למפת ספרד רגילה)   מדריד ברצלונה בילבאו חיחון סרגוסה ואיאדוליד מאלגה קורדובה סביליה גרנדה פלמה מורסיה ויגו ולנסיה מרידה צרפת צרפת פורטוגל מרוקו אלג'יריה איטליקה (למפת אנדלוסיה רגילה)   סביליה מאלגה קורדובה גרנדה חרס אלמריה חאאן אקסטרמדורה קסטיליה-לה מנצ'ה מורס. הים התיכון מ. האוקיינוס האטלנטי פור. איטליקה (למפת אנדלוסיה מוגדלת)   סביליה מאלגה קורדובה גרנדה חרס אלמריה חאאן אקסטרמדורה קסטיליה-לה מנצ'ה מורס. הים התיכון מ. האוקיינוס האטלנטי פור. איטליקה איטליקה (בלטינית: Italica; בספרדית: Itálica), היא עיירה רומית הנמצאת כ-9 ק"מ מצפון-מערב לסביליה, בחבל אנדלוסיה שבספרד. את העיירה ייסד בשנת 206 לפנה"ס בהיספניה המצביא הרומאי פובליוס קורנליוס סקיפיו אפריקנוס כדי ליישב את החיילים הרומאים שנפצעו בקרב איליפה (במסגרת הזירה האיברית במלחמה הפונית השנייה). כיום מהווה העיר אתר ארכאולוגי. באתר צולמו מספר סצנות לסדרה "משחקי הכס", בין העונות 6–8. אתר האינטרנט הרשמי של איטליקה מדיה וקבצים בנושא איטליקה בוויקישיתוף ערך זה הוא קצרמר בנושא יישובים. אתם מוזמנים לתרום לוויקיפדיה ולהרחיב אותו.
אמנדה קוצר

אמנדה קוצר (Amanda Coetzer; נולדה ב-22 באוקטובר 1971) היא טניסאית עבר מדרום אפריקה. קוצר זכתה בקריירה שלה ב-13 תוארי יחידות (9 WTA ו-4 ITF) וב-11 תוארי זוגות (9 WTA ו-2 ITF). בשיאה דורגה קוצר במקום ה-3 בעולם (3 בנובמבר 1997). קוצר שיחקה בנבחרת דרום אפריקה בין השנים 1992 ו-2003. מאזנה בגביע הפדרציה עומד על 31 ניצחונות (25 במשחקי יחידות ו-6 במשחקי זוגות) ו-13 הפסדים (9 במשחקי יחידות ו-4 במשחקי זוגות). קוצר נשואה לארנון מילצ'ן, איש עסקים ומפיק ישראלי, ולהם שני ילדים משותפים. אמנדה קוצר, באתר olympedia.org אמנדה קוצר, באתר ה-WTA אמנדה קוצר, באתר ה-ITF אמנדה קוצר, באתר גביע הפדרציה אפרת לכטר, ‏מבצע הוליווד, באתר ‏מאקו‏, 20 בנובמבר 2013 ערך זה הוא קצרמר בנושא טניס. אתם מוזמנים לתרום לוויקיפדיה ולהרחיב אותו.
לימפומת תא T

לימפומה מסוג תא T היא משפחת גידולים (סרטניים) של קשרי לימפה או של מערכת הלימפה בכללותה, מסוג הלימפומות שאינן לימפומת הודג'קין (NHL - Non-Hodgkin's Lymphoma). הלימפומה מסוג תא T הובדלה מלימפומות אחרות שאינן הודג'קין מפאת מעורבותה בעור. בהתחלה, כשניסו לאבחן את מעורבותה של הלימפומה בעור, לרוב מצאו מיקוזיס פונגאיידס או תסמונת סזארי. הסתבר, לאחר מכן, שהתגובה של לימפומה תא T לטיפול-שונות. העור, הוא המקום השניוני להמצאות לימפומה, הראשון הוא הקיבה ואיברי עיכול אחרים. אין אבחנה קבועה, ישנם כמה סוגים של אבחנה למקרים שונים. השכיחות של מיקוזיס פונגאיידס היא 44% מכלל הלימפומות השרידות של הירפאות מהמחלה לחלוטין לאחר 5 שנים הוא 88% השכיחות של תסמונת סזארי היא 3% מכלל מקרי הלימפומות הללו והשרידות לאחר 5 שנים אינה טובה ועומדת על כ-24% סוגים כרוניים אחרים מופיעים בכ-1-15% מהחולים בלימפומת T וכ-80-100% נרפאים סוגים אקוטיים אחרים מופיעים בכ-1-5% מהחולים וסיכוייהם להחלים לאחר 5 שנים הם 15-30%. הנפוצה מבין קבוצה זו היא מיקוזיס פונגואידס (אנ'). מחלה עקשנית, מופיעה לרוב בעור, בשיעור צמיחה איטי מאוד. טיפולים לא משפיעים עליה במידה רבה. המחלה לפעמים מתפשטת עד כדי היעלמות הדרמיס בכללותו. הקרנות לעיתים לא רחוקות משמשות לטיפול אך הניסיון בהן לא גדול במיוחד.[דרוש מקור] לכשליש מחולים במחלה זו הייתה בעבר לימפומת הודג'קין. הנפוצה מביניהן היא לימפומה עקב וירוס תא T האנושי, הנפוץ בדרום מערב יפן, דרום אמריקה, מרכז אפריקה ובקריביים. חולים בלימפומה/לוקמיה של תא T, מקבלים את המחלה 20 שנים לאחר החשיפה לווירוס. במצב החמור של המחלה היא תאופיין בכבד מוגדל (הפטומגליה) וזיהומים. במצב הכרוני של המחלה צורת העור תזכיר את צורתו במיקוזיס פונגואידס. מדיה וקבצים בנושא לימפומת תא T בוויקישיתוף
טיפוס

האם התכוונתם ל... טִיפּוּ֫ס (פעולה פיזית) טיפוס (תנועה) (אנ') – תנועה בעיקר באמצעות הידיים והרגליים כדי לעלות, ראו תנועה (פיזיקה)#תנועה מוטורית טיפוס (ספורט) – ענף ספורט טיפוס קירות – סוג של ספורט אתגרי טִיפּוּ֫ס (type, סוג) טיפוס (מתמטיקה, לוגיקה ומדעי המחשב) – אפיון אפשרי של ישויות לוגיות, ראו תורת הטיפוסים טיפוס (תורת המודלים) – אוסף נוסחאות המתארות "התנהגות" של איברים במבנה מתמטי טיפוס נתונים – בשפות תכנות, סוג הנתונים אותם יכול משתנה להכיל טיפוס (ביולוגיה) – הפרט על-פיו תואר מין מסוים לראשונה טִי֫פוּס (שם כולל לכמה סוגי מחלות) טיפוס הבהרות (Typhus) – קבוצה של מחלות זיהומיות הנגרמות על ידי חיידקי רִיקֶצְיָה (Rickettsia) טיפוס אפידמי (אנ') – נגרם מכינים טיפוס מוריני (אנ') ("טיפוס אנדמי") – נגרם מפרעושים הנגועים בחיידקי ריקציה טיפי (Rickettsia typhi) טיפוס הבטן (Typhoid fever, "קדחת הטיפואיד") – מחלה זיהומית של מערכת העיכול הנגרמת על ידי חיידקי סלמונלה טיפי (Salmonella typhi) אב טיפוס (פירושונים)
נחום זיו-אב

נחום זיו-אב (22 בדצמבר 1908 – 16 באוקטובר 1954) היה ניצב במשטרת ישראל ובכיר בארגון ההגנה. זיו-אב נולד בסמולנסק והתחנך חינוך עברי על ידי מורה פרטי, הסופר אהרון לובושיצקי. בסיום לימודיו התיכוניים השתלם שנתיים בבית ספר גבוה לכלכלה, מהם פסק בעקבות עלייתו עם הוריו לארץ ישראל. התיישב עמם במגדיאל ועסק בחקלאות ולתקופה קצרה כעגלון. זיו-אב היה פעיל באגודת בני בנימין ומזכיר האגודה וכתב מאמרים בדואר היום, בהם הביע עמדות נגד מפלגות הפועלים. כן היה פעיל במכבי במגדיאל ובארץ ישראל. זיו-אב היה פעיל בנושא משק החלב של מושבות האיכרים, ובשנת 1936 נבחר ליושב ראש קואופרטיב גולן לשווק חלב. בשנת 1933 היה מזכיר ועד מושבות השרון. היה חבר ההגנה ומשנת 1938 נשא בתפקידים בכירים בארגון. טרם הקמת המדינה שימש מפקד מרחב תל אביב. עם קום המדינה והקמת משטרת ישראל מונה זיו-אב למפקח מחוז תל אביב והדרום בדרגת ניצב. תפקיד זה מילא כשנה בטרם פרש מהמשטרה. לאחר מכן היה מנהל מחלקת כוח אדם במחוז הדרום של חברת החשמל. בפעילותו הציבורית לאחר קום מדינת ישראל, היה ממייסדי ארגון חברי ההגנה בישראל (1949), ושימש יו"ר מרכז הארגון עד לפטירתו. זיו-אב ייעד לארגון תפקיד של גיוס ותיקי ההגנה להירתמות למען בניין מדינת ישראל, סיוע בקליטת העלייה ובענייני ביטחון וביקש שחבריה יובילו את המדינה הצעירה. משאלתו של זיו-אב לא נתקיימה והוא התאכזב מדחיקת ותיקי ההגנה הצידה. זיו-אב שינה את עמדותיו, התקרב להסתדרות הכללית, היה שופט בבית הדין העליון של הסתדרות העובדים הכללית, הצטרף למפא"י ונבחר למזכירות מחוז תל אביב. היה חבר חוג "המעורר" במפלגה. שימש פרשן צבאי בעיתון "מעריב" בשם העט מ. גונן. זיו-אב היה חבר הנהלה בהוצאת הספרים "עיינות" וחבר הנהלת מועדון התעופה בישראל. באוקטובר 1954 נפטר לאחר מחלה ממארת ונקבר בבית הקברות נחלת יצחק. היה אב לשלושה. אחיו יצחק זיו-אב היה סופר ואיש-ציבור. אל תשליכני לעת זקנה, דבר, 6 באוקטובר 1954 א. שמיר, לזכר נעדרים, נחום זיו אב, דבר, 10 באוקטובר 1955 אתר "Billiongraves" א. שמיר, נחום זיו אב, דבר, 16 בנובמבר 1954 בהסתדרות בני בנימין, דואר היום, 25 בנובמבר 1934 בסניף בני בנימין, דואר היום, 27 בנובמבר 1934 א. אשכנזי, בסניף בני בנימין, דואר היום, 23 במאי 1935 נחום זיו אב, היקח הפועל חלק במכביה?, דואר היום, 22 בינואר 1935 נחום זיו אב, התרמית המתחסדת, דואר היום, 7 באפריל 1935 צבור האכרים ותנועת המכבי, דואר היום, 16 בספטמבר 1935 במכבי בשרון, העם, 18 במאי 1931 לכנוס הצופים ליד המכביה, הארץ, 1 בפברואר 1932 הגליל הרוצה לקום, דואר היום, 15 באפריל 1935 ושוב לבעיית שוק החלב, דואר היום, 7 בינואר 1936 אלף נון, קואופרטיב "גולן", דואר היום, 22 בינואר 1936 בועד מושבות השרון, דבר, 13 במרץ 1933 כביש הרצליה רכבת ייסלל, דבר, 8 באוגוסט 1933 נחום זיו אב איננו, דבר, 17 באוקטובר 1954 שתי הפרוטקציות של חיים לבנון, מעריב, 26 בדצמבר 1952 דיון בענייני הבטחון, הצופה, 11 ביוני 1948 נחום זיו אב ז"ל, דבר, 17 באוקטובר 1954 משלחת ארגון חברי ההגנה אצל ד. בן גוריון, דבר, 9 באוקטובר 1949 הארגון עשה את שלו, הצופה, 28 ביוני 1953 למען שלמות ההסתדרות, דבר, 16 ביוני 1952 מפא"י מכינה צבא פרטי, חרות, 20 בדצמבר 1951 מ. מייזלס, תסיסה במפא"י, תובעים טוהר ודמוקרטיה, מעריב, 7 ביוני 1952 נחום זיו אב ז"ל, מעריב, 17 באוקטובר 1954 נחום זיו-אב באתר GRAVEZ
רונלדסיי

האם התכוונתם ל... דרום רונלדסיי – אי בדרום איי אורקני בסקוטלנד שבממלכה המאוחדת צפון רונלדסיי – הצפוני ביותר שבין איי אורקני
יארוסלאב השלישי, נסיך ולדימיר

יארוסלב השלישי, נסיך ולדימיר או יארוסלב יארוסלביץ' או ירוסלב מטבר (ברוסית:Ярослав Ярославич ‏ 1230–1271) בנו של יארוסלאב השני ונסיך ולדימיר מממשפחת טליאטובסקי, בני שושלת רוריק, היה הנסיך הראשון של טבר (1271-1247) והעשירי בין הנסיכים הגדולים של ולדימיר, הראשון ביניהם שלא ישב בעיר עצמה (1271-1263). כמו כן כיהן גם כנסיך נובגורוד (1256-1255, 1267-1266) 1255-56, 66-67) בזמנם של ירוסלב ובנו, מיכאיל, העיר טבר הפכה לאחד ממרכזי הכוח ברוסיה הימי-ביניימית. יארוסלב השלישי היה אחיו הצעיר של אלכסנדר נבסקי. הוא ירש אותו כנסיך גדול של ולדימיר, תוך קבלה אישור פורמלי (יארליק) של החאן המונגולי של אורדת הזהב. ב-1262 הוא ניהל מלחמה נגד מסדר ליבוניה. ב-1267 ו-1269-1269 שלח כוחות שהשתתפו במסעות צבאיים ברקובור (כיום רקוורה) וברוול (כיום טאלין). בתקופת שלטון אביו קיבל את נסיכות טבר שהוקמה כנסיכות חדשה בשנת 1247. בשנת 1248 במהלך מאבק בין אחיו אנדרי השני ואלכסנדר נבסקי תמך באנדרי. בשנת 1252 כאשר אלכסנדר נבסקי נסע לאורדת הזהב הם החלו במאבק מזוין וכבשו אחד המבצרים. אומנם כאשר כוחות אורדת הזהב כבשו את המבצר מחדש אשתו נהרגה וילדיו נלקחו בשבי. יארוסלאב נמלט לצפון ובשנת 1255 קיבל כס נסיך נובגורוד. אלכסנדר נבסקי יצא בראש כח צבאי גדול לנובגורוד ויארוסלאב נמלט. בשנת 1258 הוא נסע לאורדת הזהב ביחד עם אלכסנדר נבסקי ולאחר פיוס חזר לטבר. בשנת 1262 בתאום עם אלכסנדר נבסקי עזר לנובגורוד במלחמה נגד כוחות המסדר הליבוני. בשנת 1263, לאחר פטירת אלכסנדר נבסקי היה מאבק ירושה שבהחלטת חאן אורדת הזהב יארוסלאב קיבל את נסיכות ולדימיר. כתוצאה מכך הוא היה בראש שתי נסיכויות משמעותיות - נסיכות ולדימיר ונסיכות טבר. בנוסף לכך, בשנים 1266–1267 הוא היה גם נסיך נובגורוד. בשנת 1268 הוא תמך בכוחות נובגורוד בקרב רוקבר נגד המסדר הליבוני. בשנת 1270 החל מאבק חדש נגד נובגורוד. יארוסלאב בתמיכת נסיכים נוספים וכוחות צבא מאורדת הזהב יצא לכיוון נובגורוד במטרה לכבוש את העיר. במשך כשבוע הצבאות עמדו זה מול זה ללא קרב ממשי. בסופו של דבר המנהיגים התפייסו, אך יארוסלאב שלח לנובגורוד נסיך חדש. בשנת 1271 נסע לאורדת הזהב ונפטר בדרך חזרה לרוסיה. היו לו 2 נשים נטליה (נהרגה בשנת 1252) סוויאטוסלאב, נסיך טבר מיכאל קסניה יארוסלאבנה, התחתנה עם נסיך גליץ' סופיה - התנזרה דניאל מיכאל, נסיך טבר, נסיך ולדימיר מדיה וקבצים בנושא יארוסלאב השלישי, נסיך ולדימיר בוויקישיתוף
סאות' גייט

סאות' גייט (באנגלית: South Gate) היא עיר במחוז לוס אנג'לס השייכת למטרופולין של לוס אנג'לס, קליפורניה ואחת מערי המעבר. נכון לשנת 2020 חיים בעיר 92,726 תושבים. סאות' גייט הוקמה בתחילת המאה ה־20 והוכרזה רשמית כעיר ב־20 בינואר 1923. שמה ניתן לה כיוון שהיא מהווה מעין שער דרומי ללוס אנג'לס. היא גובלת בלוס אנג'לס בצפון ובמערב, בהאנטינגטון פארק בצפון, דאוני במזרח, ופראמאונט בדרום. העיר משתרעת על שטח של 19.4 קילומטרים רבועים, בגובה 35 מטרים מעל פני הים. 92% מתושבי העיר הם ממוצא היספני. כלכלת סאות' גייט תלויה בשכנתה הגדולה מצפון ורוב תושבי העיר עובדים בלוס אנג'לס ובערים אחרות סביב לה. מדיה וקבצים בנושא סאות' גייט בוויקישיתוף אתר האינטרנט הרשמי של סאות' גייט (באנגלית)
חיים אלבלדס

חיים אלבלדס (11 ביולי 1937 - 11 בינואר 2005) היה ניצב במשטרת ישראל. אלבלדס נולד במצרים בשנת 1937 למשה ומרים אלבלדס, ובשנת 1949 עלה לישראל. בין השנים 1953–1956 שירת בצה"ל כמפקד בקורס סמלים בחטיבת הצנחנים. בשנת 1957 גויס למשמר הגבול, שירת בתפקידי הדרכה ומבצעים ובשנת 1958 היה בין ראשוני השוטרים ביחידת משמר הגבול בירושלים וממקימי בסיס משמר הגבול ברוגלית. שירותו במשמר הגבול נמשך עד 1981 בתפקיד קצין רווחה, קצין מבצעים גדודי, מפקד פלוגה, ראש ענף ביטחון, קצין אגף מטה חטיבתי, סגן מפקד ומפקד מחט"ב 4. בשנת 1981 עבר לשירות בכוחות המשטרה כמפקד מרחב הנגב. ב-1984 קודם לדרגת תת-ניצב ומונה למפקד מרחב ירושלים וב-1986 לסגן מפקד מחוז מרכז. בינואר 1990 מונה למפקד המחוז בדרגת ניצב ושירת בתפקיד שנה אחת, במהלכה הושם דגש על מלחמה בתאונות הדרכים והוקמה יחידת סיוע מרחבית לטיפול בעצורים, הוצאה לפועל ורישוי עסקים. בינואר 1991 הועבר לשמש מפקד מחוז ירושלים שהוקם אז. בתקופת כהונתו הוקמו חמש תחנות משטרה במרחב. בשנת 1993 סיים תפקידו וכעבור שנה שוחרר משירות. אלבלדס היה בעל תואר במדעי הרוח ובוגר קורס קצינים בכירים, נשוי ואב לשלושה. בשנת 2005 נפטר והובא לקבורה בהר הרצל. מאמר לזכרו בביטאון המשטרתי "קוראים 100"(הקישור אינו פעיל) (עמ' 5) חיים אלבלדס באתר מחוז מרכז אתר "Billiongraves" מחץ מבצע, מעריב, 17 באוגוסט 1984
רבייה אל-זוויגית

רבייה אל-זוויגית או אל-מינית היא תהליך ביולוגי שבו יצור יוצר העתק של עצמו הדומה לו מבחינה גנטית, למעט מקרים בהן נוצרת מוטציה, מבלי שיהיה מעורב בתהליך חומר תורשתי מיצור אחר. בתהליך הרבייה האל-זוויגית מתפתחים הצאצאים מתאים של פרט אחד, והם זהים בתכונותיהם התורשתיות לפרט שממנו נוצרו. הרבייה מבוססת על חלוקה של תאים. מבחינה אבולוציונית, רבייה אל-זוויגית הייתה קיימת לפני שהתקיימה רבייה זוויגית ומרבית היצורים החד-תאיים עדיין משתמשים בה. ביצורים רב-תאיים פשוטים, כמו תולעים נימיות, יש אפשרות לרבייה זוויגית רק בעיתות עקה והרבייה היא אל-זוויגית במרבית הדורות. בין היצורים הרב-תאיים המורכבים, רבייה אל-זוויגית קיימת בעיקר בצמחים, אך גם במינים אחדים של בעלי חיים, כמו הידרה. ביצורים אלה מתקיימת לרוב גם רבייה זווגית. ערך מורחב – פליגה אופן הרבייה האל-זוויגית של יצורים פרוקריוטיים, קרי יצורים חד-תאיים חסרי גרעין. הפליגה נפתחת בשכפול הדנ"א של התא, המתגלם לרוב בכרומוזום מעגלי יחיד. היא מסתיימת בחלוקת הציטופלזמה. רבייה באמצעות פליגה מאפשרת גידול אוכלוסין בקצב מעריכי. חיידקי קולי למשל מתחלקים בכל כעשרים דקות בסביבת מחיה מיטבית. באופן דומה, תאים איקריוטיים סומטיים ובכללם מרבית תאי גוף האדם מתרבים על ידי מיטוזה. עבור יצורים רב-תאיים כגון האדם, אופן רבייה תאית זה אינו מהווה אופן רבייה פיזיולוגית, קרי העמדת צאצאים של היצור השלם. ערך מורחב – הנצה בשיטת ההנצה מתרבים בעלי החיים הנבוביים (הם יכולים להתרבות אף ברבייה זוויגית). בשיטה זו צומח מעין ניצן על אותו נבוב וכשהוא מוכן לכך, הוא ניתק מ"אימו" והופך עצמאי (כבהידרה), או שמתפתחת מושבה (כבאלמוגים). ערך מורחב – רבייה וגטטיבית רבייה אל זוויגית הנעשית בצמחים, לעיתים קרובות כחלק משיטות השבחה חקלאית, על ידי ייחורים, שלוחות, הברכה וחוטרים. קיימות דרכים שונות של רבייה אל-זוויגית בצמחים: התמר מצמיח מהגזע חוטרים בעלי מטען גנטי זהה לעץ האם, והם גדלים לדקלי תמר חדשים, הבננה מצמיחה נצרים, שיכולים להתפתח לצמחים חדשים, על צמח של תפוח אדמה מתפתחות פקעות המשמשות לריבוי, השום מצמיח בצלצלים, וכל אחד מהם יכול להתפתח לצמח שום, בצמחים רבים, כמו גפן ותאנה, אפשר להשריש קטע של ענף, קטע הנקרא ייחור, ולקבל צמח חדש. דרך נוספת היא הנצה, כלומר הופעת ניצן שיכול להינתק מהצמח ולהתפתח לצמח עצמאי. ערך מורחב – רביית בתולים רביית בתולים היא התפתחות של ביצית לצאצא ללא הפריה חיצונית. ישנו דמיון בצורת ההתפתחות של יצורים המתרבים ברביית בתולים ליצורים המתרבים ברבייה מינית. בשני הסוגים הביצית נוצרת בשחלות, זו גם הסיבה שמטבע הדברים רביית בתולים אפשרית רק אצל נקבות.
בלנק & ג'ונס

בלנק & ג'ונס הם צמד תקליטנים ויוצרי מוזיקת טראנס גרמנים מהעיר קלן, גרמניה. הצמד מורכב מיאן פיטר בלנק (נולד ב-15 ביוני 1971 ורנה רונג' (נולד ב-27 ביוני 1968) וידוע יותר בשמו דיג'יי יאספה ג'ונס. חבר הרכב נוסף, שאינו שייך לו רשמית, הוא המפיק אנדי קאופולד. בלנק & ג'ונס הוציאו עד כה 11 אלבומים. בלנק & ג'ונס נמנים באותה רשימה עם גדולי התקליטנים בעולם, כארמין ואן ביורן, ATB, טייסטו, קרל קוקס, הרלד בליכל, סאשה ועוד.[דרוש מקור] פיט בלנק החל לתקלט בגיל 16 ורנה רונג' החל לתקלט בגיל 19. בשנת 1994 הופיעו בפסטיבל פופקום, שם החל שיתוף הפעולה ביניהם. בתחילה הופיעו בסצנת המועדונים של ברלין וגרמניה תחת השם "פיט בלאנק & יאספה ג'ונס", שלימים קוצר ל"בלנק & ג'ונס". בשנת 1997 פרצו לעולם עם הסינגל הראשון שלהם, "Sunrise". אלבומם הראשון, "In The Mix" יצא בשנת 1999. מאז הוציאו אלבום חדש מדי שנה. הצמד הוציא 16 סינגלים, ומתוך 11 אלבומיו הופצו רק ארבעה באופן מסחרי. שבעת האלבומים הנותרים יצאו במהדורה מוגבלת. בנוסף לאלבומי האולפן, שחרר הצמד 5 אלבומי אוסף של רמיקסים שיצרו לאמנים אחרים, וסדרה של 4 אלבומי צ'ילאאוט תחת השם 'Relax'. בלנק & ג'ונס שיתפו פעולה עם רוברט סמית' מהקיור, שרה מקלכלן, דליריום, ברנרד סאמנר מניו אורדר, Pet Shop Boys, צ'יקן ועוד. 1999: In The Mix 2000: DJ Culture 2001: Nightclubbing 2002: Substance 2003: Relax 2004: Monument 2005: Relax Edition 2 2006: The Singles 2007: Relax Edition 3 2008: he Logic of Pleasure 2009: Relax Edition 4 אתר האינטרנט הרשמי של בלנק & ג'ונס בלנק & ג'ונס, ברשת החברתית פייסבוק בלנק & ג'ונס, ברשת החברתית אקס (טוויטר) בלנק & ג'ונס, ברשת החברתית אינסטגרם בלנק & ג'ונס, באתר אפל מיוזיק (באנגלית) בלנק & ג'ונס, באתר ספוטיפיי בלנק & ג'ונס, באתר סאונדקלאוד (באנגלית) בלנק & ג'ונס, באתר AllMusic (באנגלית) בלנק & ג'ונס, באתר MusicBrainz (באנגלית) בלנק & ג'ונס, באתר דיזר בלנק & ג'ונס, באתר Discogs (באנגלית) בלנק & ג'ונס, באתר Songkick (באנגלית)
אהוב מהר המור

אָהוּב מֵהַר הַמּוֹר הוא פיוט לחתונה (חידויה) שנהוג בקרב יהודי תימן לשיר תחת החופה אחר קריאת הכתובה. מחבר הפיוט אינו ידוע. כל שורה בשורות הראשונות בפיוט פותחת בתואר של ה', ולאחר מכן ההמשך ”...מהר המור, נתן לי מורשה” התארים (לפי סדר הא"ב): אהוב, ברוך, גיבור, דגול, הדור, ועד, זכאי, חנון, טהור, ישר, כביר, לובש, מלך, נורא, סומך עוזר, פודה, צדיק, קדוש, רחום, שומר. באות תי"ו ישנם שלשה תארים: תמים, תומך, תקיף. לאחר כל התארים מסתיים הפיוט במילים: ”מורשה נחלתי וקבלתי בקדושה, בקדושה שמעתי כי יקח איש אשה, אשה טובת מראה מאורשה מקודשה, הללויה כי טוב כי לעולם חסדו”. הפיוט משווה בין הנישואין למתן תורה: הר המור - כינוי להר סיני מורשה - התורה לפי הפסוק "תורה ציווה לנו משה מורשה" ההשוואה בין חתונה למתן תורה מופיעה במשנה: ”"צאינה וראינה בנות ציון במלך שלמה בעטרה שעטרה לו אמו ביום חתונתו וביום שמחת ליבו". "ביום חתונתו", זו מתן תורה” (משנה, מסכת תענית, פרק ד', משנה ח'), וכן בגמרא: ”"תורה ציוה לנו משה מורשה" – אל תקרי מורשה אלא מאורשה” (תלמוד בבלי, מסכת ברכות, דף נ"ז, עמוד א'). את הפיוט נוהגים לשיר בקהילות יהודי תימן תחת החופה, יש הנוהגים לשיר רק גרסה מקוצרת שלא כוללת את כל התארים. הפיוט אהוב מהר המור, באתר הפיוט והתפילה על החידויה ראה: בת ציון עראקי קלורמן, יהודי תימן: היסטוריה, חברה, תרבות, כרך שני, האוניברסיטה הפתוחה, 2004, עמ' 28 הרב רצון ערוסי, נישואין כדת משה וישראל בימינו על פי ספר דברים, פרק כ"ב, פסוק י"ג. זוהר, פרשת שמות דברים ל"ג, ד
סטפן ארנולד

סטפן ארנולד (בפולנית: Stefan Arnold‏; 1898 - 27 בפברואר 1948) היה עיתונאי פולני שהלח"י התנקש בחייו בראשית מלחמת העצמאות בתואנה כי ריגל לטובת הבריטים. סטפן ארנולד הגיע לארץ ישראל בימי מלחמת העולם השנייה עם צבא אנדרס. הוא נתמנה לעמוד בראש הסוכנות הטלגרפית הפולנית (אנ') בירושלים, שהייתה אז סוכנות הידיעות של הממשלה הפולנית הגולה. כן שימש כיושב ראש אגודת העיתונאים הפולנים בארץ ישראל. ארנולד עמד לעזוב את הארץ בסוף חודש פברואר. זמן קצר לפני מועד העזיבה הוא נחטף על ידי אנשי הלח"י. ב-27 בפברואר 1948, בשעה 8 בערב, נשמעו יריות מכיוון הכפר הערבי שייח' באדר (כיום גבעת רם). למחרת נמצאו במקום שתי גוויות של פולנים, של סטפן ארנולד ושל ויטולד הולאניצקי, שהיה קונסול פולין בירושלים ולאחר מכן מילא תפקידים מטעם ממשלת המנדט הבריטי, כצנזור ובהמשך במחלקת התעשיות הכבדות ובמחלקת הפיקוח על נכסי האויב. השניים נמצאו ירויים כשידיהם כפותות. בשיחות טלפון למשרדי העיתונים הודיעו אנשי הלח"י כי הם הרגו את שני הפולנים בגלל קשריהם עם הכנופיות הערביות. לימים, בניסיון לתרץ את הריגתם של שני הפולנים, נימק נתן ילין-מור, מראשי לח"י לשעבר, את ההריגה בכך שבאותה עת הייתה ירושלים במצור והתרוצצו בה שמועות רבות, ובין השאר כי בעיר נמצאים מרגלים יהודים ואחרים המוסרים ידיעות לערבים. Nachman Ben-Yehuda, Political Assassinations by Jews: A Rhetorical Device for Justice, State University of New York Press, 1992 זאב שיף ואיתן הבר לקסיקון לביטחון ישראל. הוצאת זמורה, ביתן, מודן, 1976 בעמ' 378. נתן ילין-מור לוחמי חרות ישראל : אנשים, רעיונות, עלילות. הוצאת שקמונה, 1974 בעמ' 473. אנשי לח"י רצחו שני פולנים שעמדו לעזוב את הארץ, דבר, 29 בפברואר 1948 Polish officials found killed, פלסטיין פוסט, 29 בפברואר 1948
פנצרשרק

הפַנְצֶרְשְרֶק (גרמנית: Panzerschreck; בתרגום חופשי: אימת הטנק), או בשמו הרשמי,"רַקֶטְנְפַנְצֶרְבוּקְזֶה" (Raketenpanzerbüchse, או RPzB, גרמנית: רובה-רקטת-טנקים) היה משגר רקטות נגד טנקים שפותח על ידי גרמניה הנאצית במלחמת העולם השנייה. הפנצרשרק, פותח על בסיס משגרי בזוקה אמריקאים אשר נלקחו שלל במהלך הקרבות בצפון אפריקה, וירה רקטה בקוטר 88 מ"מ עם ראש קרב חלול. הפנצרשרק שיפר משמעותית את יכולתו של חיל הרגלים הגרמני להתמודד עם טנקי בעלות הברית, אך הוא יוצר בכמויות קטנות יותר מהפאנצרפאוסט, שהיה מטול רקטות חד פעמי נגד טנקים. הפנצרשרק היה בשימוש בין השנים 1943 ו-1945 ויוצרו עבורו יותר מ-289,000 מטולים. הדגם הראשון של הפנצרשרק, שסומן RPzB 43, שקל כ-9 ק"ג, אך חייב את היורה ללבוש בגדי מיגון כדי להתגונן מפני הרשף והחום הרב שפלט הנשק בעת הירי. באוקטובר 1943 הוחלף הדגם בדגם משופר, RPzB 54, לו נוסף מגן רשף, אשר הגדיל את משקלו ל-11 ק"ג, אך ביטל את הצורך בלבישת בגדי מגן בעת הירי. דגם זה הוחלף בהמשך בדגם נוסף, RPzB 54/1, בעל קנה מקוצר, אשר ירה רקטה משופרת שהגדילה את הטווח היעיל ל-180 מטר. בסך הכל יוצרו יותר מ-289,000 יחידות פנצרשרק מכל הדגמים. בעת הירי פלט הפנצרשרק כמות גדולה מאוד של עשן מאחורי הנשק כמו גם בחזיתו. בשל היותו למעשה צינור ובשל העשן הרב, כינו החיילים הגרמנים את הנשק גם בכינוי "אוֹפֶנְרוֹר" ("Ofenrohr") - "ארובת התנור". בשל העשן נחשף מיקומו של צוות הפנצרשרק בעת הירי, חשיפה שחייבה את הצוות לשנות מיקום לאחר כל ירי. העשן יצר בעיה נוספת בעת ירי ממקומות סגורים דוגמת חדרים ובונקרים, בשל היותו מסוכן לנשימה. Bishop, Chris, The Encyclopedia of Weapons of World War II, New York: Orbis Publishing Ltd (1998), ISBN 0-7607-1022-8 . בזוקה מדיה וקבצים בנושא פנצרשרק בוויקישיתוף פנצרשרק, באתר אנציקלופדיה בריטניקה (באנגלית) בגדי המיגון כללו כיסוי מבודד חום לפלג הגוף העליון (פונצ'ו) ומסכת אב"כ (נטולת פילטר).
נחום זיו

האם התכוונתם ל... נחום זיו-אב – ניצב במשטרת ישראל ובכיר בהגנה. נחום זאב זיו – איש תנועת המוסר, ובנו של ה"סבא מקלם" (שמחה זיסל זיו).
משטרת באטאני

משטרת באטאני (בערבית: البطاني, תעתיק מדויק: אל-בטאני) הייתה תחנת משטרה בריטית בסמוך לכפר בית דראס שבמישור החוף הדרומי מדרום לאשדוד. מבנה התחנה עומד על תילו עד היום במקום. השם באטאני ניתן למשטרה בגלל סמיכותה לכפר ערבי קטן שהיה במרחק של כקילומטר ממנה. במרחק של כשני קילומטר מדרום מערב למשטרה שכן הכפר בית דראס. בשנת 1936 הקימה ממשלת המנדט את מבנה המשטרה כדי לספק הגנה למושב באר טוביה מפורעים ערבים. באותה תקופה, טרם בניית מצודות טיגארט, נבנו תחנות קטנות יותר. בתחנה זו היה מספר שוטרים קטן יחסית: שני שוטרים בריטים ושניים ערבים. לפעמים התאכסנה בה יחידת רוכבים. בשנים 1936–1939 הקימו הבריטים את משטרת היישובים העבריים (JSP - Jewish Settlement Police). השוטרים חבשו כובעים אוסטרליים, כאשר לכל גוש היה משולש בצבע שונה על הכובע. בהמשך הפכו היחידות למשטרת היישובים כאשר לכל גוש היה משמר נע (המ"ן) משלו. הבריטים סיפקו את הטנדרים ואת כלי הנשק. עם תחילת עזיבת הבריטים את הבסיסים והמשטרות שלהם באמצע מרץ 1948, השתלטו עליהם כוחות גבעתי בדרום. המשטרות היוו יעדים מועדפים עקב היותן מבצרים מבטון שחלשו על סביבתם. המשטרה הראשונה שנתפסה בדרום הייתה משטרת באטאני הכפרית ששכנה במבואותיה המערביות של באר טוביה. באמצע מרץ 1948, כבשו אותה אנשי באר טוביה עצמם, זמן קצר לאחר פינוי מחנה בית דראס והמנחת הסמוך לו. חנוך ברודז'יצקי, היה סמל במשטרה הבריטית ותושב באר-טוביה והיה מוצב בבניין המשטרה. לקראת עזיבת הבריטים את הארץ, הרגו השוטרים הערבים את הסוסים שהיו באורווה ועזבו את המבנה. חנוך נותר בתחנה עם שני שוטרים בריטים והצליח לשכנע אותם להפקיד בידיו את מפתחות שער המבנה ולהסתלק. הבריטים אכן עזבו את המקום בהשאירם שני משוריינים שלא היו תקינים. חנוך נשאר לבדו במבנה במשך שלושה ימים רצופים, תוך שהוא מגן על המבנה, עדיין כשוטר בריטי, מהשתלטות פורעים ערביים שיכלו לסכן את באר טוביה והיישובים הסמוכים. שומר השדות של באר טוביה הגיע מדי כמה שעות על סוסו וצייד את חנוך במזון. לאחר שלושה ימים, הגיעו אנשי גבעתי והשתלטו על המבנה ועל הציוד שנותר. במהלך מלחמת העצמאות, השתמש ארגון הפלמ"ח במבנה המשטרה כבסיס מקומי. המבנה כונה בשם משטרת באר טוביה. בחודש נובמבר 1948 יצחק שדה העביר את קרון המבצעים שלו לתחנת המשטרה ומשם תכנן את מהלך המתקפה השמינית על משטרת עיראק סווידאן (מצודת יואב), המתקפה האחרונה בה הצליחו להכניע את האויב המצרי. מבנה התחנה מדרום אורוות הסוסים של תחנת המשטרה פנים מבנה האורווה מבנה אשר שימש לסוכך עבור טנדר המשטרה בתקופת המנדט מדיה וקבצים בנושא משטרת באטאני בוויקישיתוף משטרת בטאני (מבנה המשטרה הבריטית באר טוביה) באתר youtube, יולי 2020. תחנת המשטרה באטאני בית הרוכבים והבאר, אתר היסטוריה על המפה 2013 משטרת באטאני, סרטון באתר יוטיוב, מיכאל יעקובסון, 28 באוקטובר 2012 דור זומר, איך הפכה תחנת משטרה נטושה לאתר מורשת המיועד לשימור, באתר כלכליסט, 16 בנובמבר 2019 לאחר ההשתלטות על משטרת באטאני המשיכו כוחות גבעתי להשתלט גם על משטרת רחובות, משטרת צרפנד אל-חרב ומשטרת קטרה
מרטינה סוחה

מרטינה סוחה (סלובקית : Martina Suchá; נולדה ב-20 בנובמבר 1980) היא טניסאית עבר סלובקית. סוחה זכתה בקריירה שלה ב-7 תוארי יחידות (2 WTA ו-5 ITF) וב-2 תוארי זוגות (שניהם בסבב ה-ITF). בשיאה דורגה סוחה במקום ה-37 בעולם (22 באפריל 2002). סוחה שיחקה בנבחרת סלובקיה בין השנים 2002 ו-2005. מאזנה בגביע הפדרציה עומד על 3 ניצחונות (שלושתם במשחקי יחידות) ו-2 הפסדים (שניהם במשחקי יחידות). מדיה וקבצים בנושא מרטינה סוחה בוויקישיתוף מרטינה סוחה, באתר olympedia.org מרטינה סוחה, באתר ה-WTA מרטינה סוחה, באתר ה-ITF מרטינה סוחה, באתר גביע הפדרציה ערך זה הוא קצרמר בנושא טניס. אתם מוזמנים לתרום לוויקיפדיה ולהרחיב אותו.